Xalqaro shartnomaga qo‘shilish to‘g‘risida

“O‘zbekiston Respublikasining xalqaro shartnomalari to‘g‘risida”gi O‘zbekiston Respublikasi Qonunining 23-moddasiga muvofiq:
 1. Mustaqil Davlatlar Hamdo‘stligi ishtirokchi-davlatlari Hukumat rahbarlari kengashi yig‘ilishida 2014-yil 30-may kuni Minsk shahrida imzolangan Mustaqil Davlatlar Hamdo‘stligi ishtirokchi-davlatlarining transport xavfsizligini ta’minlash sohasida axborot hamkorligi to‘g‘risidagi Bitimga qo‘shilinsin.
 2. Ichki ishlar vazirligi va Transport vazirligi mazkur xalqaro shartnomani amalga oshirish uchun mas’ul bo‘lgan vakolatli organlar etib belgilansin.
 3. Tashki ishlar vazirligi O‘zbekiston Respublikasining mazkur xalqaro shartnomaga qo‘shilishi hamda uni amalga oshirish uchun mas’ul bo‘lgan vakolatli organlar haqidagi tegishli bildirishnomani depozitariyga yuborsin.
 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin uning qoidalari amalga oshirilishi ustidan o‘rnatilgan tartibda nazoratni ta’minlasin.
 5. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.